CELEX: 22011D0045
Language: hu
Date: 2010-12-22 00:00:00
Title: 2011/45/EU: A Közösség–Svájc Szárazföldi Szállítási Bizottság 1/2010 határozata ( 2010. december 22. ) az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodás 1. mellékletének módosításáról

22.1.2011   
            
            
               HU
            
            
               Az Európai Unió Hivatalos Lapja
            
            
               L 19/34
            
         A KÖZÖSSÉG–SVÁJC SZÁRAZFÖLDI SZÁLLÍTÁSI BIZOTTSÁG 1/2010 HATÁROZATA
   (2010. december 22.)
   az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodás 1. mellékletének módosításáról
   (2011/45/EU)
   A BIZOTTSÁG,
   tekintettel az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásra és különösen annak 52. cikke (4) bekezdésére,
   mivel:
   
               (1)
            
            
               A megállapodás 52. cikke (4) bekezdése első francia bekezdésének előírása szerint a vegyes bizottság határozatokat fogad el az 1. melléklet módosításáról.
            
         
               (2)
            
            
               Az 1. mellékletet legutóbb a 2009. június 17-i 1/2009 vegyesbizottsági határozat módosította.
            
         
               (3)
            
            
               Új európai uniós jogi aktusokat fogadtak el a megállapodás által érintett területeken. A vonatkozó európai uniós jogszabályokban bekövetkezett változások figyelembevétele érdekében az 1. melléklet szövegét módosítani kell,
            
         A KÖVETKEZŐKÉPPEN HATÁROZOTT:
   1. cikk
   A megállapodás 1. melléklete hatályát veszti, és helyébe e határozat mellékletének szövege lép.
   2. cikk
   Ez a határozat 2011. január 1-én lép hatályba.
   
      Kelt Bernben, 2010. december 22-én.
      
         
            az elnök
         
         Peter FÜGLISTALER
      
      
         
            az Európai Unió küldöttségének vezetője
         
         Enrico GRILLO PASQUARELLI
      
   
   
      MELLÉKLET
      
         
            „1. MELLÉKLET
            
               ALKALMAZANDÓ RENDELKEZÉSEK
            
            E megállapodás 52. cikkének (6) bekezdése értelmében Svájc az alábbiakkal egyenértékű jogszabályi rendelkezéseket alkalmazza:
            
               A közösségi jog vonatkozó rendelkezései
            
            1. SZAKASZ –   A SZAKMA GYAKORLÁSÁNAK FELTÉTELEI
            
                        —
                     
                     
                        A legutóbb az 1998. október 1-jei 98/76/EK tanácsi irányelvvel (HL L 277., 1998.10.14., 17. o.) módosított, a belföldi és nemzetközi közlekedés terén a közúti árufuvarozói és személyszállítói szakma gyakorlásának engedélyezéséről, valamint e személyek szabad letelepedéshez való joga gyakorlásának előmozdítása érdekében az oklevelek, bizonyítványok és képesítés megszerzéséről szóló egyéb tanúsítványok kölcsönös elismeréséről szóló, 1996. április 29-i 96/26/EK tanácsi irányelv (HL L 124., 1996.5.23., 1. o.).
                     
                  2. SZAKASZ –   SZOCIÁLIS ELŐÍRÁSOK
            
                        —
                     
                     
                        A legutóbb a 2009. január 23-i 68/2009/EK bizottsági rendelettel (HL L 21., 2009.1.24., 1. o.) módosított, a közúti közlekedésben használt menetíró készülékekről szóló, 1985. december 20-i 3821/85/EGK tanácsi rendelet (HL L 370., 1985.12.31., 8. o.).
                     
                  
                        —
                     
                     
                        Az Európai Parlament és a Tanács 484/2002/EK rendelete (2002. március 1.) a 881/92/EGK és a 3118/93/EGK tanácsi rendeletnek a járművezetői igazolvány létrehozása érdekében történő módosításáról (HL L 76., 2002.3.19., 1. o.).
                        Ennek a megállapodásnak az alkalmazásában:
                        
                                    (a)
                                 
                                 
                                    a 484/2002/EK rendeletnek csak az 1. cikkét kell alkalmazni;
                                 
                              
                                    (b)
                                 
                                 
                                    az Európai Közösség és a Svájci Államszövetség a Svájci Államszövetségnek, az Európai Közösség tagállamainak és az Európai Gazdasági Térség tagállamainak állampolgárait mentesíti a járművezetői igazolvány birtoklásának kötelezettsége alól;
                                 
                              
                                    (c)
                                 
                                 
                                    a Svájci Államszövetség a b) pontban nem említett államok állampolgárait kizárólag az Európai Közösséggel folytatott konzultáció és a Közösség jóváhagyása után mentesítheti a járművezetői igazolvány birtoklásának kötelezettsége alól.
                                 
                              
                  
                        —
                     
                     
                        Az egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 61/439/EGK, illetve a 76/914/EGK tanácsi irányelv módosításáról szóló, 2003. július 15-i 2003/59/EK európai parlamenti és tanácsi irányelv (HL L 226., 2003.9.10., 4. o.).
                     
                  
                        —
                     
                     
                        A közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló, 2006. március 15-i 2006/22/EK európai parlamenti és tanácsi irányelv (HL L 102., 2006.4.11., 35. o.).
                     
                  
                        —
                     
                     
                        A közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről szóló, 2006. március 15-i 561/2006/EK európai parlamenti és tanácsi rendelet (HL L 102., 2006.4.11., 1. o.).
                     
                  
                        —
                     
                     
                        A közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődésre figyelemmel történő kilencedik kiigazításáról szóló, 2009. január 23-i 68/2009/EK bizottsági rendelet (HL L 21., 2009.1.24., 3. o.)
                     
                  3. SZAKASZ –   MŰSZAKI SZABVÁNYOK
            
               Gépjárművek
            
            
                        —
                     
                     
                        A Tanács 2411/98/EK rendelete (1998. november 3.) a gépjárműveket és pótkocsijaikat nyilvántartásba vevő tagállam államjelzésének a Közösségen belüli forgalomban történő elismeréséről (HL L 299., 1998.11.10., 1. o.).
                     
                  
                        —
                     
                     
                        A Tanács 91/542/EGK irányelve (1991. október 1.) a járművekben alkalmazandó dízelmotorok gáz halmazállapotú szennyező anyag kibocsátása elleni intézkedésekre vonatkozó tagállami jogszabályok közelítéséről szóló 88/77/EGK irányelv módosításáról (HL L 295., 1991.10.25., 1. o.).
                     
                  
                        —
                     
                     
                        A legutóbb a 2002. november 5-i 2002/85/EK európai parlamenti és tanácsi irányelvvel (HL L 327., 2002.12.4., 8. o.) módosított, a Közösségben egyes gépjármű-kategóriákra sebességkorlátozó készülékek felszereléséről és használatáról szóló, 1992. február 10-i 92/6/EGK tanácsi irányelv (HL L 57., 1992.2.23., 27. o.).
                     
                  
                        —
                     
                     
                        A Tanács 92/24/EGK irányelve (1992. március 31.) az egyes gépjármű-kategóriák sebességkorlátozó készülékeiről vagy az ehhez hasonló sebességkorlátozó fedélzeti rendszereiről (HL L 129., 1992.5.14., 154. o.).
                     
                  
                        —
                     
                     
                        A Tanács 92/97/EGK irányelve (1992. november 10.) a gépjárművek megengedett zajszintjére és kipufogórendszerére vonatkozó tagállami jogszabályok közelítéséről szóló 70/157/EGK irányelv módosításáról (HL L 371., 1992.12.19. 1. o.).
                     
                  
                        —
                     
                     
                        A legutóbb a 2002/7/EK irányelvvel (HL L 67., 2002.3.9., 47. o.) módosított, a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról szóló, 1996. július 25-i 96/53/EK tanácsi irányelv (HL L 235., 1996.9.17., 59. o.).
                     
                  
                        —
                     
                     
                        Az Európai Parlament és a Tanács 2000/30/EK irányelve (2000. június 6.) a Közösség területén közlekedő haszongépjárművek közlekedésre alkalmasságának országúti műszaki ellenőrzéséről (HL L 203., 2000.8.10., 1. o.).
                     
                  
                        —
                     
                     
                        Az Európai Parlament és a Tanács 2003/20/EK irányelve (2003. április 8.) a 3,5 tonnánál könnyebb járművekben a biztonsági öv kötelező használatára vonatkozó tagállami jogszabályok közelítéséről szóló 91/671/EGK tanácsi irányelv módosításáról (HL L 115., 2003.5.9., 63. o.).
                     
                  
                        —
                     
                     
                        A Bizottság 2003/26/EK irányelve (2003. április 3.) a haszongépjárművek sebességkorlátozó készülékei és kipufogógáz-kibocsátása tekintetében a 2000/30/EK európai parlamenti és tanácsi irányelvnek a műszaki fejlődéshez történő hozzáigazításáról (HL L 90., 2003.4.8., 37. o.).
                     
                  
                        —
                     
                     
                        Az Európai Parlament és a Tanács 2009/40/EK irányelve (2009. május 6.) a gépjárművek és pótkocsijuk időszakos műszaki vizsgálatáról (Átdolgozás) (HL L 141., 2009.6.6., 12. o.).
                     
                  
               Veszélyes áruk szállítása
            
            
                        —
                     
                     
                        A legutóbb a 2008. június 17-i 2008/54/EK európai parlamenti és tanácsi irányelvvel (HL L 162., 2008.6.21., 11. o.) módosított, a veszélyes áruk közúti szállítása ellenőrzésének egységes eljárásáról szóló, 1995. október 6-i 95/50/EK tanácsi irányelv (HL L 249., 1995.10.17., 35. o.).
                     
                  
                        —
                     
                     
                        Az Európai Parlament és a Tanács 2008/68/EK irányelve (2008. szeptember 24.) a veszélyes áruk szárazföldi szállításáról (HL L 260., 2008.9.30., 13. o.)
                        E megállapodás alkalmazásában Svájcban a 2008/68/EK irányelvtől való következő eltéréseket kell alkalmazni:
                        1.   Közúti szállítás
                        
                        A veszélyes áruk szárazföldi szállításáról szóló, 2008. szeptember 24-i 2008/68/EK irányelv 6. cikke (2) bekezdésének a) pontja alapján Svájcra vonatkozó eltérések
                        
                           RO-a-CH-1
                        
                        Tárgy: Az UN 1202 azonosító számú dízelüzemanyag és fűtőolaj tartánykonténerekben történő szállítása.
                        Hivatkozás az ezen irányelv I. mellékletének I.1. szakaszára: 1.1.3.6. és 6.8.
                        Az irányelv mellékletének tartalma: A szállítóegységenkénti mennyiségekre vonatkozó mentességek, a tartányok kialakítására vonatkozó szabályozások.
                        A nemzeti jogszabály tartalma: A nem a 6.8. pont szerint, hanem a nemzeti jogszabályoknak megfelelően kialakított, legfeljebb 1210 liter űrtartalmú, és az UN 1202 azonosító számú fűtőolaj vagy dízelüzemanyag szállítására használt tartánykonténerekre vonatkozhatnak az ADR 1.1.3.6. pontja szerinti mentességek.
                        A nemzeti jogszabály eredeti megjelölése: A veszélyes anyagok közúti szállításáról szóló rendelet (SDR; RS 741621) 1. függeléke 1.1.3.6.3. bekezdésének b) pontja és 6.14. bekezdése.
                        Érvényességi idő: 2017. január 1.
                        
                           RO-a-CH-2
                        
                        Tárgy: Mentesség bizonyos mennyiségű, az 1.1.3.6. pontban meghatározott veszélyes áru szállítása esetén a fuvarokmány szükségessége alól.
                        Hivatkozás az ezen irányelv I. mellékletének I.1. szakaszára: 1.1.3.6. és 5.4.1.
                        Az irányelv mellékletének tartalma: Fuvarokmány meglétére vonatkozó követelmény.
                        A nemzeti jogszabály tartalma: A 4. szállítási kategóriába tartozó tisztítatlan, üres konténereknek, valamint mentőszolgálatok általi használatra szánt lélegeztetőkészülékekhez vagy búvárfelszerelésként használt, megtöltött vagy üres gázpalackoknak az 1.1.3.6. pontban meghatározott határértékeket nem meghaladó mennyiségben történő szállítására nem vonatkozik az 5.4.1. pontban előírt fuvarokmány-szállítási kötelezettség.
                        A nemzeti jogszabály eredeti megjelölése A veszélyes anyagok közúti szállításáról szóló rendelet (SDR; RS 741621) 1. függeléke 1.1.3.6.3. bekezdésének c) pontja.
                        Érvényességi idő: 2017. január 1.
                        
                           RO-a-CH-3
                        
                        Tárgy: Tisztítatlan, üres tartányoknak a vízre nézve veszélyes folyadékokhoz szánt tároló létesítményeket szervizelő vállalatok általi szállítása.
                        Hivatkozás az ezen irányelv I. mellékletének I.1. szakaszára: 6.5., 6.8., 8.2. és 9.
                        Az irányelv mellékletének tartalma: Tartányok és járművek kialakítása, felszerelése és ellenőrzése; járművezető-képzés.
                        A nemzeti jogszabály tartalma: A vízre nézve veszélyes anyagokhoz szánt tároló létesítményeket szervizelő vállalatok által a nem mozgó tartányok szervizelése során használt járművek és tisztítatlan üres tartányok/konténerek nem tartoznak sem a kialakítási, felszerelési és ellenőrzési szabályozások, sem az ADR által a bárcázásra, illetve a narancssárga táblás azonosításra vonatkozóan előírt szabályozások hatálya alá. Különleges bárcázási és azonosítási szabályozások hatálya alá tartoznak, és a jármű vezetője nem köteles elvégezni a 8.2. pontban ismertetett képzést.
                        A nemzeti jogszabály eredeti megjelölése: A veszélyes anyagok közúti szállításáról szóló rendelet (SDR; RS 741621) 1. függelékének 1.1.3.6.3.10. bekezdése.
                        Érvényességi idő: 2017. január 1.
                        A veszélyes áruk szárazföldi szállításáról szóló, 2008. szeptember 24-i 2008/68/EK irányelv 6. cikke (2) bekezdése b) pontjának i. alpontja alapján Svájcra vonatkozó eltérések.
                        
                           RO-bi-CH-1
                        
                        Tárgy: Veszélyes árut tartalmazó háztartási hulladék hulladék-ártalmatlanító létesítményekbe szállítása.
                        Hivatkozás az ezen irányelv I. mellékletének I.1. szakaszára: 2, 4.1.10., 5.2. és 5.4.
                        Az irányelv mellékletének tartalma: Osztályozás, kombinált csomagolás, jelölés és bárcázás, okmányok.
                        A nemzeti jogszabály tartalma: A szabályok (háztartási) veszélyes árut tartalmazó háztartási hulladék illetékes hatóság szakértője általi egyszerűsített osztályozására, a megfelelő tartályok használatára és a járművezető-képzésre vonatkozó rendelkezéseket tartalmaznak. Az a háztartási hulladék, amelyet a szakértő nem tud osztályba sorolni, küldeménydarabonként és szállítóegységenként azonosított kis mennyiségekben hulladékkezelő központba szállítható.
                        A nemzeti jogszabály eredeti megjelölése: A veszélyes anyagok közúti szállításáról szóló rendelet (SDR; RS 741621) 1. függelékének 1.1.3.7. bekezdése.
                        Megjegyzések: Ezek a szabályok csak a veszélyes árut tartalmazó háztartási hulladék kommunális kezelőtelepek és hulladékártalmatlanító létesítmények közötti szállítására alkalmazhatók.
                        Érvényességi idő: 2017. január 1.
                        
                           RO-bi-CH-2
                        
                        Tárgy: Pirotechnikai eszközök visszaszállítása.
                        Hivatkozás az ezen irányelv I. mellékletének I.1. szakaszára: 2.1.2, 5.4.
                        Az irányelv mellékletének tartalma: Osztályozás és okmányok.
                        A nemzeti jogszabály tartalma: Az UN 0335, 0336 és 0337 azonosító számú pirotechnikai eszközök kiskereskedőktől és beszállítóktól való visszaszállításának megkönnyítése céljából előirányozzák a nettó tömeg és a termékbesorolás fuvarokmányon való feltüntetésére vonatkozó mentességeket.
                        A nemzeti jogszabály eredeti megjelölése: A veszélyes anyagok közúti szállításáról szóló rendelet (SDR; RS 741621) 1. függelékének 1.1.3.8. bekezdése.
                        Megjegyzések: Az egyes küldeménydarabokban minden egyes eladatlan terméktétel pontos tartalmának részletes ellenőrzése a kiskereskedelemre szánt termékek esetében gyakorlatilag lehetetlen.
                        Érvényességi idő: 2017. január 1.
                        
                           RO-bi-CH-3
                        
                        Tárgy: ADR szerinti képzési bizonyítvány a meghibásodott járművek szállítása, javítások elvégzése, tartányjárművel/tartánnyal kapcsolatos szaktudás szerzése céljával megtett utak, valamint a kérdéses jármű vizsgáztatásáért felelős szakértők tartányjárművel megtett útjai esetében.
                        Hivatkozás az ezen irányelv I. mellékletének I.1. szakaszára: 8.2.1.
                        Az irányelv mellékletének tartalma: A járművezetőknek tanfolyamot kell végezniük.
                        A nemzeti jogszabály tartalma: ADR szerinti képzési bizonyítvány nem követelmény a meghibásodott járművek szállítása vagy javításokhoz kapcsolódó tesztvezetések céljával megtett utak esetében, tartányjárművel/tartánnyal kapcsolatos szaktudás szerzése céljával tartányjárműben megtett utak esetében, valamint a tartányjármű vizsgáztatásáért felelős szakértők tartányjárművel megtett útjai esetében.
                        A nemzeti jogszabály eredeti megjelölése: A veszélyes anyagok közúti szállításáról szóló, 2008. szeptember 30-i szövetségi környezetvédelmi, közlekedési, energiaügyi és hírközlési minisztériumi utasítások.
                        Megjegyzések: Egyes esetekben a meghibásodott vagy javítás alatt álló járművek, valamint műszaki vizsgálatra felkészített vagy a vizsgálat idején ellenőrzött tartányjárművek továbbra is tartalmaznak veszélyes árukat.
                        Az 1.3. és a 8.2.3. pont követelményeit azonban alkalmazni kell.
                        Érvényességi idő: 2017. január 1.
                        2.   Vasúti szállítás
                        
                        A veszélyes áruk szárazföldi szállításáról szóló, 2008. szeptember 24-i 2008/68/EK irányelv 6. cikke (2) bekezdésének a) pontja alapján Svájcra vonatkozó eltérések
                        
                           RA-a-CH-1
                        
                        Tárgy: Az UN 1202 azonosító számú dízelüzemanyag és fűtőolaj tartánykonténerekben történő szállítása.
                        Hivatkozás az ezen irányelv II. mellékletének II.1. szakaszára: 6.8.
                        Az irányelv mellékletének tartalma: A tartányok kialakítására vonatkozó szabályozások.
                        A nemzeti jogszabály tartalma: A nem a 6.8. pont szerint, hanem nemzeti jogszabályoknak megfelelően kialakított, legfeljebb 1210 liter űrtartalmú, és az UN 1202 azonosító számú fűtőolaj vagy dízelüzemanyag szállítására használt tartánykonténerek engedélyezettek.
                        A nemzeti jogszabály eredeti megjelölése: A veszélyes anyagok vasúton és kötélpálya-létesítményeken történő szállításáról szóló, 1996. december 3-i szövetségi környezetvédelmi, közlekedési, energiaügyi és hírközlési minisztériumi rendelet (RSD, RS 742.401.6) melléklete, valamint a veszélyes anyagok közúti szállításáról szóló rendelet (SDR, RS 741621) 1. függelékének 6.14. fejezete.
                        Érvényességi idő: 2017. január 1.
                        
                           RA-a-CH-2
                        
                        Tárgy: Fuvarokmány.
                        Hivatkozás az ezen irányelv II. mellékletének II.1. szakaszára: 5.4.1.1.1
                        Az irányelv mellékletének tartalma: A fuvarokmányban feltüntetendő általános információk.
                        A nemzeti jogszabály tartalma: Gyűjtőfogalom használata a fuvarokmányon, valamint a fentiekben foglaltaknak megfelelően az előírt információt tartalmazó mellékelt lista.
                        A nemzeti jogszabály eredeti megjelölése: Veszélyes anyagok vasúton és kötélpálya-létesítményeken történő szállításáról szóló, 1996. december 3-i szövetségi környezetvédelmi, közlekedési, energiaügyi és hírközlési minisztériumi rendelet (RSD, RS 742.401.6) melléklete.
                        Érvényességi idő: 2017. január 1.
                     
                  4. SZAKASZ –   HOZZÁFÉRÉS A VASÚTI INFRASTRUKTÚRÁHOZ, ÁTHALADÁSI JOGOK
            
                        —
                     
                     
                        A Tanács 95/18/EK irányelve (1995. június 19.) a vasúttársaságok engedélyezéséről (HL L 143., 1995.6.27., 70. o.).
                     
                  
                        —
                     
                     
                        A Tanács 95/19/EK irányelve (1995. június 19.) a vasúti infrastruktúra-kapacitás elosztásáról és az infrastruktúra használati díjának felszámításáról (HL L 143., 1995.6.27., 75. o.).
                     
                  
                        —
                     
                     
                        A Tanács 91/440/EGK irányelve (1991. július 29.) a közösségi vasutak fejlesztéséről (HL L 237., 1991.8.24., 25. o.).
                     
                  5. SZAKASZ –   EGYÉB TERÜLETEK
            
                        —
                     
                     
                        A Tanács 92/82/EGK irányelve (1992. október 19.) az ásványolajok jövedékiadó-mértékének közelítéséről (HL L 316., 1992.10.31., 19. o.).
                     
                  
                        —
                     
                     
                        Az Európai Parlament és a Tanács 2004/54/EK irányelve (2004. április 29.) a transzeurópai közúthálózat alagútjaira vonatkozó biztonsági minimumkövetelményekről.”